Livres en Folie

Livres en Folie se yon fwa liv ki fèt chak ane ann Ayiti,li konsidere kòm youn nan pi gwo evènman literè nan peyi a. Le Nouvelliste ak Unibank te fonde an 1995, evènman sa a reyini otè, piblikatè ak lektè pou selebre literati ayisyen.

 Istorik 
Lide kreye Livres en Folie te fèt nan dezi pou ankouraje kilti ak literati ayisyen yo, pandan y ap ofri ekriven lokal yo yon platfòm pou rankontre odyans yo. Premye edisyon an, ki te òganize an 1995, te atire plizyè milye vizitè, sa ki montre yon gwo antouzyasm pou evènman an depi nan kòmansman li.  Pandan ane yo, an te grandi, akeyi anpil otè pou siyen liv, diskisyon ak konferans. Livres en Folie ofri tou rabè sou liv, sa ki fè literati pi aksesib pou piblik la an jeneral.                                                    

 Enpak Kiltirèl    
Livres en Folie te gen yon enpak remakab sou sèn literè ayisyen an. Lè li bay otè lokal yo plis vizibilite epi ankouraje lekti, evènman an jwe yon wòl kle nan pwomosyon literati ann ayiti. Anpil jèn ekriven te kapab lanse karyè yo grasa egzibisyon sa a.                                          Anplis enfliyans literè li, Livres en Folie kreye yon espas pou dyalòg kiltirèl, konsa ranfòse lyen sosyal ak kiltirèl nan peyi a .         

 Edisyon remakab 

Kèk edisyon Livres en Folie te patikilyèman remakab. Pa egzanp, edisyon 2010 la, ki te òganize apre tranblemanntè ki te devaste a, te senbolize rezistans ak solidarite kominote literè ayisyen an. An 2020, akòz pandemi COVID-19 la, fwa a te fèt antyèman sou entènèt pou premye fwa, sa ki pèmèt yon odyans pi laj patisipe.

 Envite donè 
 27e edisyon (2021) : Michel Soukar ak Jean-Claude Martineau 
 28e edisyon (2022) : Louis-Philippe Dalembert ak Pierre-Raymond Dumas 

 Referans 

 Lyen deyò 
 https://www.haiticulture.ch/haiti_Livres_en_Folie.html
 https://lenouvelliste.com/article/249663/livres-en-folie-2024-presentation-de-quelques-titres-en-signature
Kategori:Literati kreyòl ayisyen
Kategori:Festival literè
Kategori:Festival literè ann Ayiti